**KLAIPĖDOS R. PEDAGOGINĖS PSICHOLOGINĖS TARNYBOS**

**DIREKTORIUS**

**ĮSAKYMAS**

**DĖL ĮTRAUKIOJO UGDYMO ĮGYVENDINIMO KLAIPĖDOS R. ŠVIETIMO ĮSTAIGOSE DARBO GRUPĖS SUDARYMO**

2021 m. kovo 9 d. Nr. V-11

Gargždai

Siekiant užtikrinti pagalbos prieinamumą ir kokybę įvairių ugdymosi poreikių turintiems mokiniams, gerinant jų ugdymo pasiekimus, visi pagalbos modelio teikimo lygmenys turi plėtoti ir stiprinti savo veiklas. 2020-06-30 priimtos LT Švietimo įstatymo (Nr. I-1489 5, 14, 21, 29, 30, 34 ir 36 straipsnių pakeitimo ir įstatymo papildymo 451 straipsniu) nuostatos dėl įtraukties bus įgyvendinamos palaipsniui ir galutinai įsigalios nuo 2024 m. rugsėjo 1 d. Jose nurodoma, kad kiekvienam vaikui turi būti sudarytos sąlygos ugdytis artimiausioje ugdymo įstaigoje (darželyje, mokykloje) kartu su savo bendraamžiais.

Siekiant užtikrinti sklandų ir kokybišką įtraukiosios praktikos ir kultūros kūrimą Klaipėdos rajono švietimo įstaigose, gerinti kiekvienos ugdymo įstaigos pasirengimą ugdyti įvairių ugdymosi poreikių turinčius mokinius ir tobulinti jau teikiamų paslaugų kokybę.:

1. S u d a r a u darbo grupę:

 1. Vyginta Vaišvilaitė, spec. pedagogė;

 2. Ingrida Krikščiūnienė, logopedė;

 3. Veronika Daugėlienė, psichologė;

 4. Eglė Strazdauskienė, psichologė;

 5. Jolanta Dirgėlaitė, sekretorė.

 Kviestiniai asmenys: Erika Kuizinienė, Ketvergių pagrindinės mokyklos psichologė, Klaipėdos r. švietimo įstaigų psichologų metodinio būrelio pirmininkė. Pagal poreikį Klaipėdos r. Švietimo pagalbos specialistų metodinių būrelių pirmininkai ir kt.

 2. P a v e d u darbo grupei, remiantis Švietimo ir sporto ministerijos teisės aktais, Klaipėdos r. pedagoginės psichologinės tarnybos ir specialistų kalendorinių metų veiklos planais, Klaipėdos r. pedagoginės psichologinės tarnybos direktorės 2020-11-23 įsakymu Nr. V-25 „Dėl Klaipėdos r. pedagoginės psichologinės tarnybos 2020–2024 metų pagalbos veiksmų plano vaikams, kuriems diagnozuotas ar įtariamas A. spektro sutrikimas ar kitas raidos sutrikimas, patvirtinimo“ ir kt.:

2.1. Viešinti metodinę informaciją apie įtraukųjį ugdymą. Formuoti ir stiprinti visuomenės toleranciją į įvairių poreikių turinčius vaikus.

2.2. Susisteminti metodinę / informacinę medžiagą ir parengti sklaidai. Informaciją pateikti Tarnybos tinklalapyje (tinklalapio administravimą vykdo J.Dirgėlaitė), metodiniuose pasitarimuose ir kt. Stiprinti ugdymo įstaigų darbuotojų ir tėvų kompetencijas, ugdantiems vaikus, kuriems diagnozuotas ar įtariamas A. spektro sutrikimas ar kitas raidos sutrikimas.

2.3. Tarnybos darbuotojams nuveiktų darbų ataskaitą ir siūlymus teikti metinėje veiklos atsakaitoje Tarnybos direktoriui.

Direktorė Jolita Narkevič

Susipažinome ir sutinkame: